<classify> KATIBU Mkuu Ofi si ya Rais, Tawala za Mikoa na Serikali za Mitaa Tamisemi, Joseph Nyamuhanga, amepongeza juhudi zinazofanywa na watumishi Kituo cha Afya Mazwi, Manispaa ya Sumbawanga.Alitoa pongezi hizo baada ya kujionea namna wanavyokabiliana na ongezeko la wagonjwa wanaohitaji huduma za afya katika kituo hicho ambacho huzalisha wajawazito wapatao 373 kwa mwezi.Akizungumza baada ya kutembelea kituo hicho cha afya juzi, Nyamuhanga alisema awali kilikuwa kidogo na kushindwa kutoa huduma za upasuaji, jambo ambalo lilisababisha Hospitali ya Rufaa ya Mkoa wa Rukwa kuzidiwa na wagonjwa, lakini hali kwa sasa ni tofauti baada ya kufanyika upanuzi wa kituo hicho ambacho kutokana na huduma zake wateja wengi huvutiwa kufika na kupata huduma.Serikali inatoa fedha nyingi kupata dawa pamoja na vifaa tiba hivyo kinachotegemewa katika kituo hiki ni huduma bora za afya kwa wananchi. Serikali ya Awamu ya Tano inayoongozwa na Rais John Magufuli imejenga vituo vya afya zaidi ya 352 nchini, kimojawapo ni Kituo cha Afya cha Mazwi katika Manispaa ya Sumbawanga ambacho kilipatiwa Sh milioni 500 na sasa kimekamilika na kuanza kutoa huduma.Lakini kitu cha kufurahisha ni kwamba, kinahudumia wateja wengi na huduma zinazotolewa ni nzuri. Nimetoka kukagua katika maeneo mbalimbali katika wodi kwa kweli nimeridhika na huduma ambazo zinatolewa, changamoto ni kwamba wameongezeka wateja baada ya ukarabati kufanyika, tunashukuru wataalamu wetu wanajitahidi kuwahudumia, alisema.Awali, akitoa taarifa ya kituo hicho cha afya, Mganga Mkuu wa Halmashauri ya Manispaa ya Sumbawanga, Dk Archie Hellar, alisema kuanzia Januari hadi Novemba, mwaka huu kimezalisha wajawazito 4,103 na kati yao waliofanyiwa upasuaji ni 426 na vifo vilivyotokea ni viwili kutokana na sababu zilizo nje ya uwezo wakati wa harakati za kuwafanyia upasuaji.Kwa hiyo changamoto tunazozipata ni kwamba wateja ni wengi zaidi wanaichukulia hospitali hii ni kama ya mkoa na wengine wanatoka nje ya manispaa na hata nje ya wilaya nyingine kuja kujifungua hapa, sasa ukilinganisha watumishi pamoja na rasilimali fedha unakuta kituo kinaelemewa, lakini hata hivyo tunajitahidi kwa kushirikiana na mkurugenzi wetu wa manispaa, Jacob Mtalitinya, kwa kweli anatupa nguvu na kutusaidia sana kufanikisha kutoa huduma, alisema Dk Hellar.Halmashauri ya Manispaa ya Sumbawanga ilipata Sh milioni 500 za kupanua ujenzi wa Kituo cha Afya cha Mazwi pamoja na kupatiwa Sh milioni 400 kwa ajili ya ujenzi wa kituo cha afya kipya kilichopo katika kata ya Katumba Azimio umbali wa kilometa 12 kutoka katika kituo cha Afya Mazwi.  <topic>: KITAIFA 